Document ID: 31994R0740

ΚΑΝΟΝΙΣΜΟΣ (ΕΚ) αριθ. 740/94 ΤΗΣ ΕΠΙΤΡΟΠΗΣ της 30ής Μαρτίου 1994 που τροποποιεί τον κανονισμό (ΕΟΚ) αριθ. 1442/93 σχετικά με τις λεπτομέρειες εφαρμογής του καθεστώτος εισαγωγής μπανάνας στην Κοινότητα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 404/93 του Συμβουλίου της 13ης Φεβρουαρίου 1993 σχετικά με κοινή οργάνωση αγοράς στον τομέα της μπανάνας (1), όπως τροποποιήθηκε από τον κανονισμό (ΕΚ) αριθ. 3518/93 της Επιτροπής (2), και ιδίως το άρθρο 20,
Εκτιμώντας:
ότι πρέπει να αναλάβει, για το έτος 1994, η λήξη του συνόλου των προθεσμιών που έχουν τεθεί για τον καθορισμό των ποσοτήτων αναφοράς των εμπορευομένων προκειμένου να γίνει η διαχείριση της δασμολογικής ποσόστωσης το 1995 ώστε να εξασφαλισθούν οι ενδεδειγμένοι έλεγχοι και εξακριβώσεις υπό τις καλύτερες προϋποθέσεις-
ότι, για να επιτευχθεί ταχύτερη γνώση της χρησιμοποίησης των πιστοποιητικών και να εξασφαλισθεί καλύτερη παρακολούθηση των πραγματικών εισαγωγών μπανάνας στο πλαίσιο της δασμολογικής ποσόστωσης πρέπει να μειωθεί από 45 σε 30 ημέρες η προθεσμία εντός της οποίας οι εμπορευόμενοι πρέπει να στείλουν τα πιστοποιητικά εισαγωγής στον οργανισμό έκδοσης μετά την πρώτη ημερομηνία λήξεως-
ότι ο παρών κανονισμός περιλαμβάνει την αναβολή της λήξεως των προθεσμιών και ότι πρέπει, κατά συνέπεια, να προβλεφθεί εφαρμογή σε πιο σύντομες προθεσμίες-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης της Μπανάνας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1442/93 τροποποιείται ως εξής:
1. Κατά παρέκκλιση των διατάξεων του άρθρου 4 παράγραφοι 2 και 5, του άρθρου 5 παράγραφοι 1 και 3 και του άρθρου 6 δεύτερο εδάφιο, οι ημερομηνίες "1 Απριλίου, 1 Μαΐου, 1 Ιουλίου, 15 Ιουλίου και 1 Αυγούστου" αντικαθίστανται για το έτος 1994 από τις ημερομηνίες "15 Ιουνίου, 15 Ιουλίου, 1 Σεπτεμβρίου, 15 Σεπτεμβρίου και 1 Οκτωβρίου" αντίστοιχα-
2. Το κείμενο του άρθρου 20 δεύτερο εδάφιο προστίθεται στο ακόλουθο κείμενο:
"Εντούτοις, η απόδειξη της αποδοχής της δήλωσης εισαγωγής για τη συγκεκριμένη ποσότητα πρέπει να παρέχεται εντός 30 ημερών από την ημερομηνία λήξης της διάρκειας ισχύος του πιστοποιητικού εισαγωγής, εκτός από περιπτώσεις ανωτέρας βίας."
3. Στο παράρτημα Ι, η ένδειξη του οργανισμού του αρμόδιου για τη Γαλλία αντικαθίσταται από το ακόλουθο κείμενο:
"Γαλλία:
Office de Developpement de l'Economie Agricole dans les Departements d'outre-Mer (ODEADOM)
28-32 boulevard de Grenelle
F-75015 Paris."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Μαρτίου 1994.

Labels: 3
17